Държавен вестник, бр. 82, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  82
(6) На всеки стопански клас се определя 
минимален турнус на сеч или минимален 
турнус на стопанството при изборните гори 
съгласно приложение № 5.
Раздел ІV
Теренни проучвания 
Чл. 22. (1) По време на теренните проуч-
вания се:
1. установява разпределението на площта в 
горската териториална единица по общини и 
землища на населените места, по вид на соб-
ствеността, както и по функции и категории 
съгласно чл. 5 от Закона за горите, Закона 
за биологичното разнообразие и Закона за 
защитените територии;
2. измерват и определят лесовъдско-такса-
ционните показатели на подотделите;
3. определят типологичната принадлежност 
на подотделите, видът и групата гори съгласно 
приложение № 5;
4. установява природните условия съгласно 
приложение № 6; 
5. установява ерозираността на почвите и 
наличието на свлачища;
6. установява здравословното и санитар-
ното състояние на насажденията съгласно 
приложение № 7;
7. установява състоянието на горската 
пътна мрежа и условията за експлоатация и 
транспорт на дървесния ресурс; 
8. установява състоянието на сервитутите 
на енергийните обекти и на дърветата в при-
лежащите насаждения, които представляват 
потенциална опасност за енергийните обекти;
9. определят водосборите с поройна актив-
ност, състоянието на изградените противоеро-
зионни и противопожарни съоръженията и др.;
10. установяват данни и за други обекти и 
ресурси, свързани с управлението на горите, 
които се изискват със заданието за извършване 
на инвентаризация на горските територии;
11. установява наличието на сгради и съ-
оръжения.
(2) Данните от теренните проучвания за 
подотделите се отразяват във формуляр – так­
сационно описание, съгласно приложение № 4.
(3) Таксационното описание се съставя при 
обхождане на подотделите и извършване на 
съответните наблюдения, оценки и измерва-
ния на не по-малко от три пункта, които са 
среднопредставителни по отношение на об-
щото състояние и числената характеристика, 
съгласно приложение № 4.
(4) За установените при теренните проуч-
вания повреди, причинени от биотични и/
или абиотични въздействия, изпълнителят на 
дейностите по инвентаризация на горските 
територии уведомява в 14-дневен срок възло-
жителя на инвентаризацията за установените 
обстоятелства за предприемане на необходи-
мите действия по усвояване на повредената 
дървесина.
(5) Изпълнителният директор на Изпъл-
нителната агенция по горите утвърждава 
номенклатура и структура на атрибутната 
база данни за обработка на информацията 
от таксационните описания.
Чл. 23. (1) При таксиране на насажденията 
се прилага окомерно-табличният метод с точ-
ност до ± 15 % за дървесния запас съгласно 
приложение № 8.
(2) Със заданието за инвентаризация може 
да се изисква и прилагането на метода на 
пълното клупиране, математико-статисти-
чески методи и други методи на базата на 
математически модели с точност до ± 10 % 
съгласно приложение № 8.
Чл. 24. (1) Типологичните проучвания 
включват определянето на типовете месторас-
тения и/или типовете гора на всяко насажде-
ние, незалесена дървопроизводителна площ и 
потенциална лесопригодна площ. 
(2) Типовете месторастения се определят по 
утвърдена от изпълнителния директор на Из-
пълнителната агенция по горите Инструкция 
за установяването и картирането на типовете 
горски месторастения и определяне на състав, 
подходящ за условията на месторастене и 
Класификационна схема на типовете горски 
месторастения в Република България.
(3) Типовете гора се определят по утвър-
дена от изпълнителния директор на Изпъл-
нителната агенция по горите Класификация 
на типовете гора в Република България или 
други класификационни схеми, утвърдени от 
изпълнителния директор на Изпълнителна-
та агенция по горите и изрично посочени в 
заданието за инвентаризация.
(4) В защитените зони по Закона за би-
ологичното разнообразие се отразяват ти-
повете горски природни местообитания от 
приложение № 1 към закона и се проучва и 
определя количеството мъртва дървесина и 
биотопни дървета по методика, утвърдена от 
изпълнителния директор на Изпълнителната 
агенция по горите.
(5) Типовете горски природни местообита-
ния съгласно приложение № 1 към Закона за 
биологичното разнообразие извън защитените 
зони се определят при възлагане и финанси-
ране от заинтересована страна.
Чл. 25. (1) Със заданието за инвентаризация 
може да се възложи проучване на биологич-
ното разнообразие. 
(2) В резултат от проучването на биоло-
гичното разнообразие се посочват обобщени 
данни за:
1. площ и относителен дял на естествени-
те, полуестествените и изкуствените горски 
екосистеми;